Առաջնորդ Սրբազան Հայրը իր եզրափակիչ օրհնութեան խօսքում գնահատեց տեղի ունեցած ճաշկերոյթի կազմակերպական աշխատանքը իրականացրած բոլոր անհատներին, եւ մտերմական միջավայրը լաւագոյն վկայութիւն նկատեց համայնքի առողջութեան. «Իրարմով հետաքրքրւելը, նոյնիսկ չափազանց, դրական նշան եմ համարում փոքրաթիւ մեր համայնքում, որովհետեւ հակառակը՝ անտարբերութիւնը, աւելի վտանգաւոր ու մեզ ջլատող դերակատարութիւն կարող է ունենալ: Մենք ո՛չ ի պաշտօնէ, ո՛չ էլ պարտադրաբար ենք եկել այստեղ, այլ՝ եկել ենք, որովհետեւ ԱՐԱՐԱՏ կազմակերպութիւնը մեր հարազատ տունն ու ընկերական առողջ միջավայրն ենք համարում», ասաց Սրբազան Հայրը: